আতলাস (পৌরাণিক চরিত্র)
অ্যাটলাস বা আতলাস (প্রাচীন গ্রিক ভাষায়: Ἄτλας আৎলাস্‌) হলেন গ্রিক পুরাণে বর্ণিত টাইটান ইয়াপেতুস ও ওশেনিড ক্লাইমেনের সন্তান। এছাড়া, আতলাস বিখ্যাত এবং শ্রেষ্ঠ গ্রিক বীর: হেরাক্লেস বা (রোমান পুরাণে উল্লেখিত) হারকিউলিস এবং পের্সেউসের বীরগাথায় তিনি গুরুত্বপূর্ণ ভূমিকা পালন করেন। প্রাচীন গ্রিক কবি হেসিয়ডের এর মতে, অ্যাটলাস পৃথিবীর সর্বপশ্চিমে বা হেসপেরিডিসে দণ্ডায়মান আছেন। তিনি হলেন প্রমিথিয়াস, এপিমিথিয়াস ও মেনিতিয়াসের ভাই। প্রাচীন গ্রিকরা বিশ্বাস করত আতলাস স্বর্গ, আকাশ ও পৃথিবীকে তার মাথার উপরে ধরে রেখেছে। হাইজিনাস এর বিবরণে, তাকে ধরিত্রীমাতা গেইয়া ও আলোর আদি দেবতা ঈথারের সন্তান বলে উল্লেখ করা হয়েছে এবং তাকেও একজন আদি দেবতা হিসাবে বর্ণিত করা হয়েছে। সেখানে সে আদি চন্দ্রদেবী ফোবির স্বামী।